Non confundir con PI3P.

O **fosfatidilinositol (3,4,5)-trisfosfato** (PtdIns(3,4,5)*P*3, ou PIP3 ou PIP3), é un fosfoinosítido produto da fosforilación do fosfatidilinositol (4,5)-bisfosfato realizada polos encimas fosfoinosítido 3-quinases de clase I (PI 3-quinases). É un fosfolípido que está situado na membrana plasmática.

Descubrimento
-------------

En 1988, Lewis C. Cantley publicou un artigo describindo o descubrimento dun novo tipo de fosfoinosítido quinase que tiña a capacidade sen precedentes de fosforilar na posición 3' do anel de inositol, orixinando a formación de fosfatidilinositol 3-fosfato (PI3P). Traballando de forma independente, Alexis Traynor-Kaplan e colaboradores publicaron outro artigo que demostraba que nos neutrófilos humanos aparecía de forma natural un novo lípido, chamado fosfatidilinositol 3,4,5 trisfosfato (PtdIns(3,4,5)*P*3 ou PIP3), e os seus niveis incrementábanse rapidamente despois da estimulación fisiolóxica con péptidos quimiotácticos. Estudos posteriores demostraron que in vivo o encima que fora orixinalmente identificado polo grupo de Cantley prefería o PtdIns(4,5)P2 como substrato, orixinando o produto PtdIns(3,4,5)*P*3 (ou PIP3).

Función
-------

O PtdIns(3,4,5)*P*3 funciona activando compoñentes das partes finais de vías de sinalización, o máis notable é a proteína quinase AKT, que activa as partes finais de vías de sinalización anabólicas que se requiren para o crecemento celular e a supervivencia.

O PtdIns(3,4,5)*P*3 é desfosforilado pola fosfatase PTEN na posición 3, xerando PtdIns(4,5)*P*2, e pola fosfatase SHIPs (inositol fosfatase que contén SH2) na posición 5' do anel de inositol, producindo fosfatidilinositol (3,4)-bisfosfato (ou PtdIns(3,4)*P*2).

O dominio PH que teñen varias proteínas únese ao PtdIns(3,4,5)*P*3. Entre esas proteínas están a Akt/PKB, a PDK1, a Btk1, e a ARNO. A xeración de PtdIns(3,4,5)*P*3 na membrana plasmática despois da activación das PI 3-quinases de clase I causa que estas proteínas se transloquen á membrana plasmática o que afecta á súa actividade.

O dominio PH permite a unión entre o PtdIns(3,4,5)*P*3 e as quinases do receptor acoplado á proteína G (GRKs). Isto potencia a unión da GRK á membrana plasmática.

Notas
-----

1. ↑  Whitman M, Downes CP, Keeler M, Keller T, Cantley L (April 1988). "Type I phosphatidylinositol kinase makes a novel inositol phospholipid, phosphatidylinositol-3-phosphate". *Nature* **332** (6165): 644–6. PMID 2833705. doi:10.1038/332644a0.
2. ↑  Traynor-Kaplan AE, Harris AL, Thompson BL, Taylor P, Sklar LA (July 1988). "An inositol tetrakisphosphate-containing phospholipid in activated neutrophils". *Nature* **334** (6180): 353–356. PMID 3393226. doi:10.1038/334353a0.
3. ↑  Auger KR, Serunian LA, Soltoff SP, Libby P, Cantley LC (April 1989). "PDGF-dependent tyrosine phosphorylation stimulates production of novel polyphosphoinositides in intact cells". *Cell* **57** (1): 167–75. PMID 2467744. doi:10.1016/0092-8674(89)90182-7.

Véxase tamén
------------

### outros artigos

* Fosfoinosítido

|  |  |
| --- | --- |
| Control de autoridades | 
* Wd: Q3078767
* MAG: 2777139840

 |

|  |  |
| --- | --- |
| Identificadores | 
* HMDB: HMDB0004249

 |